Alba Rojo Cama

She jallooder Meksicagh va Alba Teresa Rojo Cama (28 Averil 1961 – 16 Luanistyn 2016) va mie er enney er son e obbraghyn ellynoil towse-oaylleeagh.

Bea
Va Rojo ruggit er 28 April 1961 ayns Caayr Veksico. She 'neen lesh yn ellyneyr Vicente Rojo Almazán (1932–2021) as e ven heshee, y reagheyder Alba Cama de Rojo (1937–2003), y daa jeu ass Barcelona dy bunneydagh as nyn gemmyrkee ayns Meksico voish Caggey Theayagh y Spaainey. Lurg yn ard-scoill eck ec Colegio Madrid ayns Caayr Veksico, ren ee studeyryssyn er y vaddaght ec Ollooscoill Hene-reiltagh Ashoonagh Veksico voish 1981 derrey 1986, as lurg shen ren ee obbraghey lesh yn ollooscoill myr insheyder sheanse roish my ren ee jeeraghey er y jallooderys ayns ny 1980yn jeianagh.

Hooar ee baase er 16 Luanistyn 2016 lurg çhingys tree bleeaney lesh y changhyr.

Obbraghyn
Ta ny h-obbraghyn eck goaill stiagh:
Obelisco rojo (2000), speek ruy tree meaderyn er yrjid ta soit ec Ollooscoill Hene-reiltagh Coahuila
Dialogue de bancas (2006), bink ta goit stiagh myr ayrn jeh co-haishbynys ellynoil theayagh er Paseo de la Reforma ayns Caayr Veksico
Cajas y almejas (2010), co-haglym 37 jallooyn er lheh ta jeant ass aamaid, meain, as pabyr creoi
 Ventana (2013), co-haglym uinnagyn ta lesh kerrinyn ta jeant ass pabyr ta giarrit liorish laseryn
Chammah's shen, chur ee magh feaillere ta mestey fotografyn jeh ny h-obbraghyn eck rish doolaneyn maddaghtoil.

Imraaghyn

Kianglaghyn magh
Alba Rojo, artnet

Ronney:Ruggyryn 'sy vlein 1961
Ronney:Baaseyn 'sy vlein 2016
Ronney:Jallooderyn bwoirrin Meksicagh
Ronney:Jallooderyn neuloaghtagh
Ronney:Feallee ass Caayr Veksico